CELEX: 62019TN0569
Language: et
Date: 2019-08-15 00:00:00
Title: kohtuasi T-569/19: 15. augustil 2019 esitatud hagi – AlzChem Group versus komisjon

28.10.2019   
            
            
               ET
            
            
               Euroopa Liidu Teataja
            
            
               C 363/19
            
         
      15. augustil 2019 esitatud hagi – AlzChem Group versus komisjon
      (kohtuasi T-569/19)
      (2019/C 363/28)
      Kohtumenetluse keel: inglise
      
         Pooled
      
      
         Hageja: AlzChem Group AG (Trostberg, Saksamaa) (esindajad: advokaadid A. Borsos ja J. Guerrero Pérez)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada hagiavaldus vastuvõetavaks ja põhjendatuks;
               
            
                  —
               
               
                  tühistada Euroopa Komisjoni peasekretäri otsus C(2019)5602 vastavalt määruse (EÜ) nr 1049/2001 (1) rakenduseeskirjade artiklile 4 vastuseks taotlusele nr GESTDEM 2019/2311; ja
               
            
                  —
               
               
                  mõista hageja kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et tehtud on ilmne hindamisviga seoses dokumentidele juurdepääsu andmise üldreeglist tehtavate teatavate erandite kohaldamisega, arvestades juhtumi asjaolusid:
                  
                              —
                           
                           
                              taotlus ei puuduta ühtki toimiku dokumenti ega uurimisdokumenti ja seega ei puuduta ega mõjuta uurimise eesmärki (määruse (EÜ) nr 1049/2001 artikli 4 lõike 2 kolmas taane) ega komisjoni otsustamisprotsessi (määruse (EÜ) nr 1049/2001 artikli 4 lõige 3);
                           
                        
                              —
                           
                           
                              taotlust ei tuleks jätta rahuldamata tuginedes uurimise eesmärgi kaitsele (määruse (EÜ) nr 1049/2001 artikli 4 lõike 2 kolmas taane) ega komisjoni otsustamisprotsessile (määruse (EÜ) nr 1049/2001 artikli 4 lõige 3);
                           
                        
                              —
                           
                           
                              taotlus ei puuduta ühtki kaitstavate ärihuvidega seotud dokumenti (määruse (EÜ) nr 1049/2001 artikli 4 lõike 2 esimene taane);
                           
                        
                              —
                           
                           
                              vaidlustatud otsus näeb avaldamisele ette erandite kohaldamise diskrimineerivalt, kuivõrd need alluvad komisjoni aktidele ja tegevusele teistes sarnastes olukordades, mis on aga EL õigusega keelatud;
                           
                        
                              —
                           
                           
                              mistahes erandi kohaldamine avaldamisele allub avaldamise ülekaalukale üldisele huvile, et tagada tõhus kohtulik kontroll (põhiõiguste harta artikkel 47).
                           
                        
            
                  2.
               
               
                  Teine väide, et ei ole põhjendatud mittekonfidentsiaalsetele dokumentidele juurdepääsust keeldumist, keeldumist osalisest juurdepääsust ega dokumentidele juurdepääsust komisjoni ametiruumides vastavalt määruse (EÜ) nr1049/2001 artikli 4 lõikele 6 ja artiklile 10.
               
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).